Neboj sa skúšať - Yamada, Kobi; Hurstová, Elise; Halová, Lucia (Tatran Bratislava, 2021)
Ako zistíš, čo dokážeš, kým to neskúsiš?

Zlyhanie môže byť srdcervúcim sklamaním, ale to nie je všetko. V skutočnosti môže byť aj začiatkom cesty, na ktorej objavíme všetky neuveriteľné veci, ktoré dokážeme urobiť. Príbeh Neboj sa skúšať prináša povzbudzujúce rozprávanie o tom, čo všetko nám môže neúspech ponúknuť. Toto silné posolstvo oslavuje odvahu vyskúšať niečo nové, čeliť výzvam a prekonávať pochybnosti.

Ako zistíte, čo dokážete, kým to neskúsite? Keď sa do niečoho pustíme a nepodarí sa nám to, prepadnú nás pochybnosti a úzkosť, že na to nestačíme, že nie sme dosť dobrí, a vzdáme to. V takýchto ťažkých chvíľach nám pomôže autorovo silné posolstvo, že neúspech môže byť len začiatkom úmornej cesty, ktorá nás dovedie k úspechu, ak to nevzdáme.

Neboj sa skúšať je povznášajúca kniha, ktorá povzbudí deti aj dospelých.
Keywords: americká literatúra; literatúra pre deti; príbehy o deťoch; úspech; usilovnosť; príbehy, ktoré vysvetľujú svet; pre najmenších čitateľov